
RĪGAS VALSTSPILSĒTAS PAŠVALDĪBA

Rātslaukums 1, Rīga, LV-1050, tālrunis 67012222, e-pasts: riga@riga.lv

RĪKOJUMS

Rīgā

	01.09.2026.
	
	Nr. RD-26-348-ir


	Par satiksmi pasākuma laikā


Saskaņā ar Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.6. un 3.2. apakšpunktu, Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, ņemot vērā SIA “IDEJU INSTITŪTS” 19.08.2026. iesniegumu par publiska pasākuma “Antonijas ielas svētki” norisi 05.09.2026. no plkst. 13.00 līdz plkst. 22.30:
1. Noteikt, ka:
1.1. no 04.09.2026. plkst. 8.00 līdz 06.09.2026. plkst. 5.00 tiks aizliegta transportlīdzekļu (izņemot transportlīdzekļus ar speciālām organizatora izsniegtām caurlaidēm (paraugs pielikumā)) apstāšanās un stāvēšana, kā arī nepieciešamības gadījumā atstātie transportlīdzekļi tiks pārvietoti uz citu stāvēšanai atļautu vietu:

1.1.1. Antonijas ielā, posmā no Elizabetes ielas līdz ēkai Ukrainas neatkarības ielā 1;
1.1.2. Nikolaja Rēriha ielā;
1.1.3. Andreja Pumpura ielā, posmā no Antonijas ielas līdz Jura Alunāna ielai;

1.2. no 04.09.2026. plkst. 20.00 līdz 06.09.2026. plkst. 5.00 tiks slēgta transportlīdzekļu (izņemot transportlīdzekļus ar speciālām organizatora izsniegtām caurlaidēm (paraugs pielikumā)) satiksme:

1.2.1. Antonijas ielā, posmā no Elizabetes ielas līdz ēkai Ukrainas neatkarības ielā 1;
1.2.2. Nikolaja Rēriha ielā;

1.2.3. Andreja Pumpura ielā, posmā no Antonijas ielas līdz Jura Alunāna ielai.
2. Par pasākuma organizēšanu atbilstoši savai kompetencei atbild SIA “IDEJU INSTITŪTS” pārstāve Egita Buliņa (tālrunis 26516618; e-pasts: info@idejuinstituts.lv).
3. Rīgas valstspilsētas pašvaldības policijai:

3.1. uzraudzīt apstāšanās un stāvēšanas noteikumu ievērošanu un sabiedrisko kārtību 1. punktā minētajās vietās norādītajā laikā;

3.2. nepieciešamības gadījumā pieprasīt sabiedrībai ar ierobežotu atbildību “A.K.7” nodrošināt autoevakuatorus un pārvietot 1. punktā minētajās vietās norādītajā laikā atstātos transportlīdzekļus uz citu stāvēšanai atļautu vietu.

4. Ņemt vērā, ka pasākuma organizatore – SIA “IDEJU INSTITŪTS”:

4.1. veiks norēķinus ar Rīgas valstspilsētas pašvaldības policiju par 3. punktā minētajiem pakalpojumiem;
4.2. veiks norēķinus ar sabiedrību ar ierobežotu atbildību “A.K.7” par 6. punktā minētajiem pakalpojumiem;
4.3. veiks norēķinus ar Rīgas pašvaldības sabiedrību ar ierobežotu atbildību “Rīgas satiksme” par 5. punktā minētajiem pakalpojumiem;
4.4. nodrošinās operatīvā transporta satiksmi;
4.5. nodrošinās satiksmes organizācijas shēmu izstrādi, satiksmes organizācijas tehnisko līdzekļu izvietošanu un satiksmes organizācijas tehnisko līdzekļu montāžu un demontāžu;
4.6. nodrošinās sabiedrisko kārtību pasākuma norises vietās norādītajā laikā;

4.7. nodrošinās 1. punktā minēto teritoriju sakopšanu trīs stundu laikā pēc pasākuma beigām.

5. Rīgas pašvaldības sabiedrībai ar ierobežotu atbildību “Rīgas satiksme” slēgt tās pārvaldījumā esošās autostāvvietas 1. punktā minētajās vietās norādītajā laikā.

6. Sabiedrībai ar ierobežotu atbildību “A.K.7” nodrošināt autoevakuatorus 1. punktā minētajās vietās norādītajā laikā pēc Rīgas valstspilsētas pašvaldības policijas pieprasījuma.

7. Rīgas valstspilsētas pašvaldības Centrālās administrācijas Komunikācijas pārvaldei:

7.1. nodrošināt informācijas par izmaiņām transportlīdzekļu satiksmē pasākuma laikā publiskošanu Rīgas valstspilsētas pašvaldības komunikācijas kanālos;

7.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.

